GFPT เผยงบฯ Q1/58 กำไรลดเหลือ 218.18 ลบ. หลังยอดขายลด
GFPT: เผยงบฯ Q1/58 กำไรลดเหลือ 218.18 ลบ. หลังยอดขายเนื้อไก่แปรรูปปรุงสุกลดลง
12 พ.ค. 2558

บริษัท จีเอฟพีที จำกัด (มหาชน) หรือ GFPT รายงานผลการดำเนินงานไตรมาส 1/58 สิ้นสุดวันที่ 31 มี.ค.58 มีกำไรสุทธิ 218.18 ล้านบาท หรือมีกำไรสุทธิ 0.17 บาทต่อหุ้น ลดลง 49% จากช่วงเดียวกันของปีก่อนที่มีกำไรสุทธิ 424.25 ล้านบาท หรือมีกำไรสุทธิ 0.34 บาทต่อหุ้น
โดยผลการดำเนินงานที่มีกำไรลดลง เนื่องจากปริมาณขายลดลงในกลุ่มสินค้าเนื้อไก่แปรรูปปรุงสุกที่ส่งออกไปยังตลาดหลักของกลุ่มบริษัท ได้แก่ กลุ่มสหภาพยุโรปและประเทศญี่ปุ่น อย่างไรก็ตาม การส่งออกสินค้าเนื้อไก่สดแช่แข็งไปประเทศมาเลเซียปรับเพิ่มขึ้นเล็กน้อย